stanford-oval/wikipedia huggingface dataset:
มะพร้าว
โรคและแมลงในมะพร้าว

แมลงที่เป็นศัตรูพืชกับมะพร้าวคือ ด้วงแรด เป็นแมลงปีกแข็งตัวใหญ่มีสีน้ำตาลเข้ม บนหัวมีนอ เหมือนแรด ตัวแก่กัดกินยอดและใบอ่อนทำให้ด้วงงวงมาวางไข่
สามารถจะป้องกันและกำจัดได้ทั้งในระยะที่เป็นตัวหนอนและตัวเต็มวัย โดยปฏิบัติดังนี้
รักษาสวนให้สะอาด เป็นการทำลายแหล่งวางไข่ เพราะด้วงแรดชอบวางไข่ในกองขยะ กองปุ๋ยหมัก กองเศษไม้ ตอไม้ผุ ฯลฯ ถ้าเห็นใบยอดขาดเป็นริ้วๆแสดงว่าถูกด้วงแรดกัดให้ใช้ตะขอหรือเหล็กแหลมแทง ดึงเอาตัวออกมาทำลาย ใช้สารเคมี เช่น
ออลดริน ชนิดน้ำ 5 ช้อนแกง ผสมน้ำ 1 ปี๊บ ราดที่คอมะพร้าวทุก 2 เดือน
อโซดริน 3 ช้อนแกง ผสมน้ำ 1 ปี๊บ ราดที่คอมะพร้าวเดือนละครั้ง
ออลดริน ชนิดผงคลุกกับขี้เลื่อยในอัตรา 1 ช้อนแกง ต่อขี้เลื่อย 8 กระป๋องนม โรยที่คอมะพร้าวต้นละ 1 กระป๋องนม ทุก 2 เดือน
สำหรับต้นมะพร้าวที่มีลำต้นสูงมาก ใช้พวก นูวาครอนหรืออโซดรินฉีดเข้าลำต้น โดยเอาสว่านเจาะลำต้นให้เป็นรูจำนวน 2 รู อยู่ตรงข้ามกัน ใช้เข็มฉีดยาดูดสารเคมี 10 ซีซี ฉีดใส่ในรูที่เจาะไว้ข้างละ 5 ซีซี จะมีฤทธิ์อยู่นานประมาณ 30 วัน วิธีนี้ห้ามเก็บผลมะพร้าวก่อนครบกำหนดหลังจากฉีดสารเคมีแล้ว อย่างน้อย 30 วัน
ใช้วิธีชีวอินทรีย์โดยธรรมชาติจะมีเชื้อราและเชื้อไวรัสที่สามารถทำลายด้วงแรดได้ทั้งที่เป็นตัวหนอนและตัวเต็มวัย คือ
เชื้อราเขียว Metarhizium anisophiae จะเข้าทำลายตัวหนอนมองเห็นเป็นเส้นใยสีขาวจับกันเป็นก้อนอยู่ที่ผิวภายนอกตัวหนอนต่อไปจะเปลี่ยนเป็นสีเขียว ถ้าตัวหนอนของด้วงแรดมีลักษณะดังกล่าวควรนำไปใส่ให้กระจายตามกองขยะ กองปุ๋ยหมัก ปุ๋ยคอก ตอหรือท่อนมะพร้าวผุๆ ซึ่งเป็นแหล่งเพาะขยายพันธุ์ของด้วงแรด จะช่วยลดปริมาณด้วงแรดลงได้มาก
เชื้อไวรัส Rhabdiomvirus oryctes หรือที่เรียกกันว่าแบคคูลาไวรัส (Baculavirus) จะเข้าทำลายตัวหนอนมีลักษณะที่สังเกตได้ง่ายคือ ส่วนท้ายของตัวหนอน (rectum) จะพองโตยื่นออกมาเห็นได้ชัด เมื่อพบหนอนที่มีลักษณะนี้ควรเก็บใส่ไว้ตามแหล่งขยายพันธุ์ของด้วงแรด จะทำให้ด้วงแรดเป็นโรคแพร่กระจายมากขึ้นปริมาณของด้วงแรดจะลดลง
แมลงอีกชนิดคือ ด้วงงวง มีขนาดเล็กกว่าด้วงแรด เข้าทำลายต้นมะพร้าวโดยการวางไข่ ตามรอยแผลที่มีอยู่แล้ว เช่น แผลที่เกิดจากด้วงแรดกัดทำลายเมื่อไข่ฟักตัวแล้วหนอนก็จะกัดกินส่วนที่อ่อนแล้วเจาะไชเข้าในลำต้น ทำให้ต้นมะพร้าวเหี่ยวเฉาและตายได้
โรคและแมลงในมะพร้าว > การป้องกันและกำจัด

ป้องกันกำจัดด้วงแรดอย่าให้เกิดระบาดทำลายต้นมะพร้าวเพราะแผลที่ด้วงแรดกัดเป็นช่องทางให้ด้วงงวงเข้าไปวางไข่ ระวังอย่าให้ต้นมะพร้าวเกิดบาดแผล เช่น การใช้มีดฟันต้น เพราะด้วงงวงจะเข้าไปวางไข่ตามรอยแผล อย่าปลูกมะพร้าวตื้น เพราะรากจะลอย ด้วงงวงสามารถเข้าไปในรอยเปิดของเปลือกตรงส่วนของโคนต้นที่ติดกับพื้นดินได้ ถ้าพบต้นที่ถูกด้วงงวงทำลาย และต้นยังแข็งแรงอยู่ ให้ใช้ยาคาร์โบฟูราน (ฟูราดาน หรือ คูราแทร์ 3% G) โรยบริเวณโคนต้น เกลี่ยดินกลบ รดน้ำให้ชุ่ม สารเคมีจะซึมผ่านขึ้นไปจนถึงยอด ฆ่าหนอนที่กินอยู่ภายในได้ และอย่าเก็บผลไปรับประทานภายใน 30 วัน หลังจากใส่สารเคมีแล้ว ต้นที่ถูกด้วงงวงทำลายจนตาย ควรโค่นทิ้งแล้วเผาทำลาย
วัฒนธรรม > ความเชื่อและตำนาน

ตามตำราพรหมชาติฉบับหลวง ได้กำหนดให้ปลูกมะพร้าวบริเวณทิศตะวันออกของบ้านเพื่อให้เป็นสิริมงคล
คนที่เกิดปีชวด ปีเถาะ ตามตำราพรหมชาติฉบับหลวง ก็จัดให้มะพร้าวเป็นมิ่งขวัญของคนที่เกิดในปีดังกล่าว นอกจากนี้ การล้างหน้าศพด้วยน้ำมะพร้าว ก็เพราะมีความเชื่อว่าน้ำมะพร้าวเป็นน้ำบริสุทธิ์
ในพิธีกรรมทั้งทางพุทธศาสนาและศาสนาพราหมณ์ จะจัดให้มีมะพร้าวอ่อนเป็นเครื่องสังเวย เพราะมีความเชื่อว่ามะพร้าวเป็นตัวแทนแห่งความอุดมสมบูรณ์ และน้ำมะพร้าวเป็นน้ำที่บริสุทธิ์เหมาะแก่การชำระล้างและการดื่มเพื่อเป็นสิริมงคล[ต้องการอ้างอิง]
วัฒนธรรมเอเชียใต้, เอเชียตะวันออกเฉียงใต้ และมหาสมุทรแปซิฟิกบางส่วนมีตำนานต้นกำเนิด (origin myth) ที่มะพร้าวมีบทบาทหลัก ในเรื่องราวไฮนูเวเลจากหมู่เกาะมาลูกู มีหญิงสาวที่เติบโตจากดอกของต้นมะพร้าว ในคติชนมัลดีฟส์ หนึ่งในตำนานต้นกำเนิดหลักสะท้อนถึงการพึ่งพาต้นมะพร้าวของชาวมัลดีฟส์ ในเรื่องราวซีนากับปลาไหล ต้นกำเนิดของมะพร้าวมีส่วนเกี่ยวโยงถึงหญิงสาวสวยงามที่ชื่อซีนาฝังปลาไหล ซึ่งภายหลังกลายเป็นมะพร้าวต้นแรก
ตามรายงานจากตำนานพื้นบ้าน ทุก ๆ ปีจะมีผู้เสียชีวิตจากมะพร้าวตกบนหัวมากกว่าฉลาม
บรรณานุกรม

Grimwood BE, Ashman F (1975). Coconut Palm Products: Their Processing in Developing Countries. United Nations, Food and Agriculture Organization. ISBN 9789251008539.
อ่านเพิ่ม

Adkins S.W., M. Foale and Y.M.S. Samosir (eds.) (2006). Coconut revival – new possibilities for the ‘tree of life’. Proceedings of the International Coconut Forum held in Cairns, Australia, November 22–24, 2005. ACIAR Proceedings No. 125. ISBN 1-86320-515-2
Batugal, P.; Rao, V.R.; Oliver, J. (2005). Coconut Genetic Resources. Bioversity International. ISBN 978-92-9043-629-4.
Frison, E.A.; Putter, C.A.J.; Diekmann, M. (eds.). (1993). Coconut เก็บถาวร พฤษภาคม 10, 2013 ที่ เวย์แบ็กแมชชีน. ISBN 978-92-9043-156-5.
International Plant Genetic Resources Institute (IPGRI). (1995). Descriptors for Coconut (Cocos nucifera L.). ISBN 978-92-9043-215-9.
Mathur, P.N.; Muralidharan, K.; Parthasarathy, V.A.; Batugal, P.; Bonnot, F. (2008). Data Analysis Manual for Coconut Researchers เก็บถาวร พฤษภาคม 10, 2013 ที่ เวย์แบ็กแมชชีน. ISBN 978-92-9043-736-9.
Salunkhe, D.K., J.K. Chavan, R.N. Adsule, and S.S. Kadam. (1992). World Oilseeds – Chemistry, Technology, and Utilization. Springer. ISBN 978-0-442-00112-4.
แหล่งข้อมูลอื่น

| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  การล่าสัตว์ป่า [en]  ขนสัตว์  น้ำผึ้ง 
เบอร์รี ผลไม้:  กล้วย  ขนุน  จูนิเปอร์เบอร์รี [en]  ทุเรียน  บลูเบอร์รี  บิลเบอร์รี [en]  แบล็กเบอร์รี  มะขาม  มะพร้าว  เมล็ดโกโก้ [en]  ราสป์เบอร์รี  ลินกอนเบอร์รี [en]  สตรอว์เบอร์รี  ส้มแขก [en]  สาเก  ฮัคเคิลเบอร์รี [en] 
ใบพืช รากพืช:  ซาสซาฟราส [en] กัมโบ ฟิเล [en]  รูตเบียร์  ปาล์มเลื้อย  ใบพลู  เฟิร์นฟิเดิลเฮด [en] ผักกูด  มะธูกะ [en]  ยอดปาล์ม [en] ยอดมะพร้าวอ่อน  สาคู ปรงทะเล [en]  โสม [en]  หอมใหญ่ 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  กานพลู  จันทน์เทศ  บราซิลนัต  ใบกระวาน  พริกไทย  เมล็ดสน [en]  ลูกสำรอง [en]  วานิลลา  หมาก [en]  อบเชย  ออลสไปซ์  เฮเซลนัต 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / ยาง และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark 
| --- | --- |
การแยกแยะหน่วยอนุกรมวิธาน:  Wikidata: Q13187  Wikispecies: Cocos nucifera  APDB: 33239  BOLD: 204761  EoL: 1091712  EPPO: CCNNU  FNA: 200027077  FoC: 200027077  GBIF: 2735117  GRIN: 11043  iNaturalist: 48865  IPNI: 666160-1  IRMNG: 10589878  ITIS: 42451  NBN: NHMSYS0021195907  NCBI: 13894  NZOR: dfbbebf0-e4cf-4568-a79d-a659e3374b29  Plant List: kew-44645  PLANTS: CONU  POWO: urn:lsid:ipni.org:names:666160-1  Tropicos: 2400007  WCSP: 44645 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  NARA 
ต้นมะพร้าว
ตรีพล เจาะจิตต์

| ผู้ช่วยศาสตราจารย์ตรีพล เจาะจิตต์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 25 มิถุนายน พ.ศ. 2488 (79 ปี)
พรรคการเมือง: ประชาธิปัตย์ (2535–2567)

ผู้ช่วยศาสตราจารย์ ตรีพล เจาะจิตต์ (เกิด 25 มิถุนายน พ.ศ. 2488) อดีตสมาชิกสภาผู้แทนราษฎรจังหวัดนครศรีธรรมราช 5 สมัย และอดีตสมาชิกวุฒิสภาจังหวัดนครศรีธรรมราช
ประวัติ

ตรีพล เจาะจิตต์ เกิดเมื่อวันที่ 25 มิถุนายน พ.ศ. 2488 เป็นบุตรของ สิบตำรวจเอก ลาบ กับ นางเล็ก เจาะจิตต์ สำเร็จการศึกษาระดับปริญญาตรี กสิกรรมและสัตวบาลบัณฑิต จาก มหาวิทยาลัยเกษตรศาสตร์, ระดับปริญญาโท 2 สาขา คือ กสิกรรมและสัตวบาลมหาบัณฑิต จากมหาวิทยาลัยเกษตรศาสตร์ และ สาขาวิทยาศาสตร์ทางด้านโคนม และการผลิตภัณฑ์นม จาก University of Tennessee ประเทศสหรัฐอเมริกา
การทำงาน

หลังจากจบการศึกษาในระดับปริญญาตรี ตรีพลได้รับคัดเลือกเป็นอาจารย์พิเศษของภาควิชาสัตวบาล คณะเกษตร มหาวิทยาลัยเกษตรศาสตร์ ควบคู่ไปกับการศึกษาในระดับปริญญาโทใบแรก จนเมื่อจบการศึกษา ตรีพลได้เข้ารับตำแหน่งเป็นผู้อำนวยการวิทยาเขตเกษตรศาสตร์ นครศรีธรรมราช รวมไปถึงรับราชการเป็นอาจารย์ โดยตำแหน่งสุดท้ายก่อนมาทำงานด้านการเมือง ในตำแหน่งผู้ช่วยศาสตราจารย์
งานการเมือง

ตรีพล ได้รับเลือกตั้งเป็นสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคประชาธิปัตย์ ก่อนที่จะได้รับเลือกติดต่อกันรวม 5 สมัย
พ.ศ. 2549 ลงสมัครรับเลือกตั้งสมาชิกวุฒิสภา และได้รับเลือกตั้ง แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
งานการเมือง > สมาชิกสภาผู้แทนราษฎร

ตรีพล เจาะจิตต์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครศรีธรรมราช สังกัดพรรคประชาธิปัตย์
งานการเมือง > สมาชิกวุฒิสภา

ตรีพล เจาะจิตต์ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดนครศรีธรรมราช
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
กันติชา ชุมมะ

| กันติชา ชุมมะ |
| --- | --- |
ติช่า กันติชา
สารนิเทศภูมิหลัง
เกิด: 19 กุมภาพันธ์ พ.ศ. 2538 (29 ปี) กันติชา ชุมมะ นครศรีธรรมราช ประเทศไทย
ส่วนสูง: 1.67 เมตร (5 ฟุต 5 1⁄2 นิ้ว)
อาชีพ: นักแสดง นางแบบ พิธีกร ยูทูบเบอร์
ปีที่แสดง: พ.ศ. 2559–ปัจจุบัน
ผลงานเด่น: ผู้ชนะ – เดอะเฟซไทยแลนด์ ซีซัน 2 (2558)   มาลี - ทองประกายแสด (2567)
สังกัด: กันตนา (2558–ปัจจุบัน)
กันติชา ชุมมะ ชื่อเล่น ติช่า (เกิด 19 กุมภาพันธ์ พ.ศ. 2538) เป็นนักแสดงและนางแบบชาวไทย มีชื่อเสียงและเป็นที่รู้จักในวงการบันเทิงจากการชนะการประกวดรายการ เดอะเฟซไทยแลนด์ ซีซัน 2  ใน พ.ศ. 2558
ประวัติ > วัยเยาว์

ติช่าเกิดที่ตำบลเสาธง อำเภอร่อนพิบูลย์ จังหวัดนครศรีธรรมราช​ และไปอาศัยอยู่ที่จังหวัดภูเก็ต และเมื่ออายุได้ 7 ปี เธอย้ายไปที่เมือง Småland ทางตอนใต้ของประเทศสวีเดน และได้เข้าศึกษาเกรด 0 (ชั้นอนุบาล) ที่โรงเรียนละแวกนั้น ต่อมาย้ายไปที่เฮลซิงบอรย์ ประเทศสวีเดน ตามครอบครัว ไม่นานก็ย้ายกลับประเทศไทย มาอยู่ที่จังหวัดภูเก็ต และศึกษาต่อที่โรงเรียนสตรีภูเก็ต จนอายุ 13 ปี ก็ได้ย้ายกลับมาประเทศสวีเดนอีก และศึกษาต่อชั้นมัธยมปลายที่ International School of Helsingborg หลักสูตร International Baccalaureate ในรายวิชา ฟิสิกส์ จิตวิทยา และภาษาสวีเดน จนจบการศึกษามัธยมปลาย
ประวัติ > การเดินแบบ

กันติชาชอบการเดินแบบมาตั้งแต่เด็ก โดยได้เดินแบบครั้งแรกในการประกวดเดินแบบที่ห้างเล็ก ๆ ที่เปิดใหม่ในประเทศสวีเดน มีโมเดลลิ่งเห็นความสามารถ จึงชวนไปเดินแบบอีกงาน และนั่นก็คือจุดเริ่มต้น ที่ทำให้เธอเริ่มต้นค้นหาตัวเอง
ประวัติ > การประกวดเดอะเฟซไทยแลนด์

หลังจากทราบข่าวการรับสมัครของรายการ เดอะเฟซไทยแลนด์ ซีซั่น 2 เธอเดินทางกลับประเทศไทยก่อนวันรับสมัคร 3 วัน เพื่อเข้าประกวด โดยได้ผ่านเข้ารอบ 15 คน เป็นลูกทีมของเมนเทอร์บี น้ำทิพย์ จงรัชตวิบูลย์ และชนะเลิศการแข่งขัน ได้เซ็นสัญญากับ กันตนา ใน พ.ศ. 2561
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2561 | นางสาวไม่จำกัดนามสกุล | นกหวีด | ช่องวัน 31 |
| 2562 | สาวแปลกในเมืองป่วน | น้อง | ไลน์ทีวี |
| 2562 | ฝ่าดงพยัคฆ์ | ลายดาว | พีพีทีวี |
| 2563 | ฝ้ายแกมแพร | โสภิต | จีเอ็มเอ็ม 25 |
| 2564 | ดวงใจในมนตรา | คาริสา | ช่อง 3 |
| 2564 | จิตสังหาร | หงส์ | ช่องวัน 31 |
| 2564 | พระจันทร์แดง | ดร.อัจฉรา | ช่องวัน 31 |
| 2566 | หลังคาใบบัว | จุ๊บแจง | อมรินทร์ทีวี |
| 2567 | ทองประกายแสด | มาลีนาถ ปรีดาสุข (มาลี) | ช่องวัน 31 |
ผลงาน > ภาพยนตร์

| พ> ศ. | เรื่อง | บทบาท | เครือข่าย |
| --- | --- | --- | --- |
| 2561 | น้อง.พี่.ที่รัก | สาวของชัช |  |
| 2566 | เสือเผ่น ๑ | ซีซี่ | โรงภาพยนตร์ |
| 2567 | หอเเต๋วเเตกเเหกสัปะหยด | ดอกหญ้า สัปะหยด |  |
ผลงาน > ซิตคอม

| ปี พ> ศ. | เรื่อง | บทบาท | ช่อง |
| --- | --- | --- | --- |
| 2559–2560 | สูตรรักชุลมุน | ลลิสสา ประภาพร (โซดา) | ช่องวัน 31 |
| 2562 | เป็นต่อ 2019 ตอน ขาว ตี๋ สปอร์ต กทม. | ดีนี่ | ช่องวัน 31 |
ผลงาน > มิวสิกวิดีโอ

| ปี พ> ศ. | เพลง | ศิลปิน |
| --- | --- | --- |
| 2558 | ฉันคนเดียวที่รู้ | มัสเกตเทียส์ |
| 2559 | ไม่เป็นไร (All Good) | ธามไท แพลงศิลป์ |
| 2559 | อ่อนแอแค่คืนนี้ | Ara Ae (เอร่า เอ๋) |
| 2560 | คือรักใช่ไหม | ปิยะรัฐ กัลย์จาฤก |
ผลงาน > พิธีกร

รายการ Make up my way ของ เมย์เบลลีน
รายการ Life.beats By Gmm Bravo ร่วมกับ รัฐนันท์ จรรยาจิรวงศ์ ทางช่อง จีเอ็มเอ็ม 25
รายการ แดนซ์ แดนซ์ แดนซ์ ไทยแลนด์ ร่วมกับ เกตุเสพย์สวัสดิ์ ปาลกะวงศ์ ณ อยุธยา ทางไลน์ทีวี และช่องวัน 31
รายการ กิน-แก้-กรรม
แหล่งข้อมูลอื่น

กันติชา ชุมมะ ที่เฟซบุ๊ก
กันติชา ชุมมะ ที่อินสตาแกรม
กันติชา ชุมมะ ที่ติ๊กต็อก
| ก่อนหน้า |  | กันติชา ชุมมะ |  | ถัดไป |
| --- | --- | --- | --- | --- |
| อจิรภา ไมซิงเกอร์ |  | เดอะเฟซไทยแลนด์  (คนที่ 2) |  | ณัฐธยาน์ บุญชมไพศาล |
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
ตลาดน้ำยะกัง

ตลาดน้ำยะกัง
ตลาดน้ำยะกัง ขนม 100 ปี เป็นแหล่งท่องเที่ยวสำคัญแห่งหนึ่งของจังหวัดนราธิวาส ซึ่งมีการขายขนมโบราณ ที่ทำโดยคนในชุมชน
ความเป็นมา

ตลาดน้ำยะกัง ขนม 100 ปี อดีตเป็นศูนย์กลางเศรษฐกิจที่สำคัญของจังหวัดนราธิวาส เพราะอยู่ติดแม่น้ำ เคยเป็นท่าเรือขนาดใหญ่เป็นตลาดแลกเปลี่ยนสินค้าเพื่อลำเลียงไปยังเมืองต่าง ๆ เช่น ปัตตานี สายบุรี กลันตัน สิงคโปร์ อินโดนีเซีย เป็นต้น จึงทำให้มีการแลกเปลี่ยนเรียนรู้ด้านอาหาร และขนม ที่สำคัญ
ต่อมาเมื่อปี พ.ศ. 2555 จังหวัดนราธิวาสได้สนับสนุนและมอบงบประมาณในการพัฒนาตลาดให้เป็นแหล่งท่องเที่ยว ต่อมาเมื่อปี พ.ศ. 2559 ชุมชนได้ก่อตั้งคณะกรรมการชุดแรกขึ้น เพื่อบริหารจัดการตลาด และเปิดเป็นแหล่งท่องเที่ยวอย่างเป็นทางการ ในวันที่ 29 กรกฎาคม พ.ศ.2559
ที่ตั้ง

ตั้งอยู่บริเวณริมคลองยะกัง ชุมชนยะกัง 1 ตำบลบางนาค อำเภอเมือง จังหวัดนราธิวาส ห่างจากตัวเมืองนราธิวาส ประมาณ 3 กิโลเมตร พื้นที่ยาวประมาณ 900 เมตร
ขนมเด่น

บาตาบูโระ
ปูตูฮาลือบอ
ปุตรีรีอายู
กอดู
อาเกาะ
กิจกรรม

จักรยานน้ำ
ล่องเรือชมบรรยากาศ
ประเพณีแข่งเรือยอกอง
ประเพณีจับเป็ดในน้ำ
แนบ ผ่องแผ้ว

| แนบ ผ่องแผ้วต> ช., ต.ม..ข้อมูลส่วนบุคคล |
| --- | --- |
เกิด: 17 กรกฎาคม พ.ศ. 2460 อำเภอท่าศาลา จังหวัดนครศรีธรรมราช
เสียชีวิต: 11 กรกฎาคม พ.ศ. 2537 (76 ปี)
พรรคการเมือง: ประชาธิปัตย์ (2512–2537)
คู่สมรส: หม่อมหลวงประสาทศรี สุบรรณ

แนบ ผ่องแผ้ว (17 กรกฎาคม พ.ศ. 2460 – 11 กรกฎาคม พ.ศ. 2537) อดีดสมาชิกสภาผู้แทนราษฎรจังหวัดนครศรีธรรมราช และอดีตสมาชิกสภาผู้แทนราษฎรกรุงเทพมหานคร รวม 3 สมัย
ประวัติ

นายแนบ ผ่องแผ้ว เกิดเมื่อวันที่ 17 กรกฏาคม พ.ศ. 2460 เป็นบุตรของนายพรหมเกตุ และ นางขลิบ ผ่องแผ้ว สำเร็จการศึกษาระดับอนุปริญญา แผนกบัญชี จากมหาวิทยาลัยธรรมศาสตร์และการเมือง สมรสกับหม่อมหลวงประสาทศรี สุบรรณ มีบุตร-ธิดา รวม 5 คน
การทำงาน

แนบ เริ่มการทำงาน ด้วยอาชีพครูที่โรงเรียนนันทนศึกษา ก่อนที่จะเข้ารับราชการที่กระทรวงการคลัง ในตำแหน่งเสมียนชั้นจัตวา ต่อมาใน พ.ศ. 2481 ได้เข้ารับราชการที่ สำนักงานทรัพย์สินส่วนพระมหากษัตริย์ ก่อนที่จะลาออกใน พ.ศ. 2512 เพื่อมาทำงานทางการเมือง
งานการเมือง

แนบ ได้รับเลือกตั้งเป็นสมาชิกสภาผู้แทนราษฎรครั้งแรกที่จังหวัดนครศรีธรรมราช ใน พ.ศ. 2512 และได้รับเลือกตั้งติดต่อกัน จนถึง พ.ศ. 2519 รวม 3 สมัย
งานการเมือง > สมาชิกสภาผู้แทนราษฎร

แนบ ผ่องแผ้ว ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กรุงเทพมหานคร สังกัดพรรคประชาธิปัตย์
ถึงแก่อนิจกรรม

แนบ ผ่องแผ้ว เสียชีวิตเมื่อวันที่ 11 กรกฎาคม พ.ศ. 2537 สิริอายุรวม 76 ปี และมีพิธีพระราชทานเพลิงศพเมื่อวันที่ 17 ตุลาคม พ.ศ. 2537 ณ วัดพระศรีมหาธาตุวรมหาวิหาร เขตบางเขน กรุงเทพมหานคร
เครื่องราชอิสริยาภรณ์

พ.ศ. 2519 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
รัชนก สุวรรณเกตุ

รัชนก สุวรรณเกตุ (เกิด 18 กรกฎาคม พ.ศ. 2538) ชื่อเล่น เจนนี่ หรือที่รู้จักในชื่อ เจนนี่ ได้หมดถ้าสดชื่น เป็นนักร้อง นักแสดง และยูทูบเบอร์หญิงชาวไทย
ประวัติ

เจนนี่เกิดเมื่อวันที่ 18 กรกฎาคม พ.ศ. 2538 เจนนี่จบการศึกษาจากมหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช ไสใหญ่ ในสาขาภาษาอังกฤษเพื่อการสื่อสารสากล ภูมิลำเนาเดิมเจนนี่พื้นเพเป็นชาวอำเภอรัษฎา จังหวัดตรัง ต่อมาครอบครัวได้ย้ายไปอยู่ที่อำเภอทุ่งสง จังหวัดนครศรีธรรมราช ส่วนตัวเธอนั้นยังเป็นพี่สาวต่างพ่อของ นารีนาท เชื้อแหลม หรือ ลิลลี่ ได้หมดถ้าสดชื่น เจ้าของบทเพลง เลิกคุยทั้งอำเภอเพื่อเธอคนเดียว
และต่อมา ในปี พ.ศ. 2559 เจนนี่เริ่มมีชื่อเสียงจากการแต่งเพลงประชดแฟนในชื่อเพลง “ไม่สดชื่น” ถือว่าเป็นเพลงแจ้งเกิดในวงการเพลงของเจนนี่ จากนั้นผ่านไป 2 ปี ในปี พ.ศ. 2561 เจนนี่เริ่มมีผลงานเพลงมากขึ้นไม่ว่าจะเป็น เพลง โสดแล้วนะ, สาวนุ้ยสายเปย์, เลิกกับพี่ได้ดีทุกคน และ คิดถึงคนไกล
เมื่อเดือนมีนาคม พ.ศ. 2566 เจนนี่ได้มีโอกาสรับหน้าที่เป็นผู้ประกาศข่าว ทางช่องอมรินทร์ทีวี
ชีวิตส่วนตัว > ครอบครัว

เมื่อวันที่ 11 พฤศจิกายน 2564 เจนนี่ เเละ ยิว ได้เข้าพิธีมงคลสมรสตามแบบประเพณีไทย เเละได้มีลูกสาวด้วยกัน 1 คน ชื่อว่า
ด.ญ. ฉัตรชนก สมแก้ว ชื่อเล่น ยูจิน เกิดเมื่อวันที่ 22 พฤษภาคม พ.ศ. 2565 (2 ปี)
ผลงานเพลง > ซิงเกิล

| ปี | เพลง | อัลบั้ม |
| --- | --- | --- |
| 2559 | เลิกกินท่อมค่อยมารักกัน |  |
| 2559 | น้องเสร็จไปแล้ว |  |
| 2559 | ทําร้ายใจ |  |
| 2560 | ได้หมด ถ้าสดชื่น |  |
| 2560 | คิดถึงคนไกล |  |
| 2560 | อาฟร่า สลิม จัดให้ |  |
| 2560 | มาร์คหน้า ATM |  |
| 2560 | โสดแล้วนะ  ร่วมกับ ลิลลี่ ได้หมดถ้าสดชื่น |  |
| 2561 | สาวนุ้ยสายเปย์ |  |
| 2561 | หลบมุม |  |
| 2561 | นิตา |  |
| 2561 | เลิกกับพี่ได้ดีทุกคน |  |
| 2562 | คิดถึงคนไกล |  |
| 2563 | รักผิดเวลา |  |
| 2563 | ได้หมดถ้าสดพอ |  |
| 2564 | ทวงคืน |  |
| 2565 | อยากอ่อนแอกับใครสักคน |  |
| 2566 | ตบสั่งสอน |  |
| 2567 | แด่หัวใจที่แตกสลาย |  |
ผลงานการแสดง > ละคร/ซิทคอม

| ปี พ> ศ. | ชื่อเรื่อง | รับบทเป็น | ออกอากาศ |
| --- | --- | --- | --- |
| 2562 | สุภาพบุรุษสุดซอย | เยลลี่ | ช่องวัน 31 |
ผลงานการแสดง > ภาพยนตร์

| ปี | เรื่อง | รับบท |
| --- | --- | --- |
| 2563 | มนต์รักดอกผักบุ้ง เลิกคุยทั้งอำเภอ | ดอกผักบุ้ง |
| 2563 | ฮักเถิดเทิง | เจนนี่ |
| 2563 | สาวลับใช้ | ฝน |
| 2567 | เหมรฺย | อลิซ |
ผลงานการแสดง > ผู้ประกาศข่าว

ทุบโต๊ะข่าว ช่อง อมรินทร์ทีวี พ.ศ. 2566–ปัจจุบัน
เเหล่งข้อมูลอื่น

รัชนก สุวรรณเกตุ ที่เฟซบุ๊ก
รัชนก สุวรรณเกตุ ที่อินสตาแกรม
พระเทพวัชรสารบัณฑิต (ประสาร จนฺทสาโร)

| พระเทพวัชรสารบัณฑิต (ประสาร จนฺทสาโร) |
| --- | --- |

คำนำหน้าชื่อ: พระเดชพระคุณ
ชื่ออื่น: เจ้าคุณประสาร
ส่วนบุคคล
เกิด: 15 ตุลาคม พ.ศ. 2512 (55 ปี)
นิกาย: มหานิกาย
การศึกษา: น.ธ.เอก, พธ.บ. (การสอนสังคมศึกษา), วท.ม. (การจัดการสิ่งแวดล้อม), ปร.ด. (รัฐประศาสนศาสตร์)
ตำแหน่งชั้นสูง
ที่อยู่: วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร
ตำแหน่ง: ผู้ช่วยเจ้าอาวาสวัดมหาธาตุยุวราชรังสฤษฎิ์ราชวรมหาวิหาร รองอธิการบดีฝ่ายวางแผนและพัฒนา  มหาวิทยาลัยมหาจุฬาลงกรณราชวิทยาลัย อดีตเลขาธิการศูนย์พิทักษ์พระพุทธศาสนาแห่งประเทศไทย
รองศาสตราจารย์ ดร.พระเทพวัชรสารบัณฑิต นามเดิม ประสาร หนองพร้าว ฉายา จนฺทสาโร เป็นผู้ช่วยเจ้าอาวาสวัดมหาธาตุยุวราชรังสฤษฎิ์ราชวรมหาวิหาร และดำรงตำแหน่งเป็นรองอธิการบดีฝ่ายวางแผนและพัฒนา  มหาวิทยาลัยมหาจุฬาลงกรณราชวิทยาลัย
ชาตภูมิ

พระเทพวัชรสารบัณฑิต มีนามเดิมว่า ประสาร หนองพร้าว เกิดเมื่อวันที่ 15 ตุลาคม พ.ศ. 2512 บ้านโคกก่อง ตำบลโพนสูง อำเภอปทุมรัตต์ จังหวัดร้อยเอ็ด
การศึกษา/วิทยฐานะ

พ.ศ. 2526 สอบไล่ได้ประกาศนียบัตรนักธรรมชั้นเอก สำนักเรียนคณะจังหวัดเพชรบูรณ์
พ.ศ. 2526 สอบไล่ได้ประกาศนียบัตรประโยค 1-2 สำนักเรียนคณะจังหวัดร้อยเอ็ด
สำเร็จการศึกษามัธยมศึกษาปีที่ 6 โรงเรียนวัดสุทธาวาส กรุงเทพมหานคร
พ.ศ. 2534 สำเร็จการศึกษาปริญญาตรี พุทธศาสตรบัณฑิต สาขาวิชาการสอนสังคมศึกษา มหาวิทยาลัยมหาจุฬาลงกรณราชวิทยาลัย
พ.ศ. 2541 สำเร็จการศึกษาปริญญาโท วิทยาศาสตรมหาบัณฑิต สาขาวิชาการจัดการสิ่งแวดล้อม สถาบันบัณฑิตพัฒนบริหารศาสตร์
พ.ศ. 2561 สำเร็จการศึกษาปริญญาเอก ปรัชญาดุษฎีบัณฑิต สาขาวิชารัฐประศาสนศาสตร์ วิทยาลัยบัณฑิตศึกษาด้านการจัดการ มหาวิทยาลัยศรีปทุม (Doctor of Philosophy Program Public Administration Graduate College of Management Sripatum University)
การปกครองคณะสงฆ์

พ.ศ. 2552 ได้รับพระบัญชาแต่งตั้งให้ดำรงตำแหน่งผู้ช่วยเจ้าอาวาสวัดมหาธาตุยุวราชรังสฤษฎิ์ราชวรมหาวิหาร
งานด้านการศึกษา

ผู้อำนวยการกองกิจการนิสิต มหาวิทยาลัยมหาจุฬาลงกรณราชวิทยาลัย
รักษาการผู้ช่วยอธิการบดีฝ่ายกิจการนิสิต มหาวิทยาลัยมหาจุฬาลงกรณราชวิทยาลัย
รักษาการรองอธิการบดีฝ่ายประชาสัมพันธ์และเผยแผ่  มหาวิทยาลัยมหาจุฬาลงกรณราชวิทยาลัย
รองอธิการบดีฝ่ายประชาสัมพันธ์และเผยแผ่  มหาวิทยาลัยมหาจุฬาลงกรณราชวิทยาลัย
รองอธิการบดีฝ่ายวางแผนและพัฒนา  มหาวิทยาลัยมหาจุฬาลงกรณราชวิทยาลัย
อาจารย์ประจำภาควิชารัฐศาสตร์  คณะสังคมศาสตร์ มหาวิทยาลัยมหาจุฬาลงกรณราชวิทยาลัย
ดำรงตำแหน่งทางวิชาการ เป็นรองศาสตราจารย์
งานสาธารณะสงเคราะห์

พ.ศ. 2558 เป็นกรรมการ และเลขาธิการศูนย์พิทักษ์พระพุทธศาสนาแห่งประเทศไทย
สมณศักดิ์

ได้รับการแต่งตั้งให้ดำรงตำแน่งฐานานุกรมที่ พระครูสังฆพินัย
11 มีนาคม พ.ศ. 2552 ได้รับการแต่งตั้งจากพระอุบาลีคุณูปมาจารย์ (ปวง ธมฺมปญฺโญ) ให้ดำรงตำแหน่งฐานานุกรมที่ พระครูปลัดสุวัฒนจริยคุณ ไพบุลศาสนภารธุราทร บวรสังฆานุนายก
5 ธันวาคม พ.ศ. 2554  เป็นพระราชาคณะชั้นสามัญยกที่ พระเมธีธรรมาจารย์
พ.ศ. 2565 เป็นพระราชาคณะชั้นราชที่ พระราชวัชรสารบัณฑิต ไฟศาลพัฒนกิจจาทร มหาคณิสสร บวรสังฆาราม คามวาสี
พ.ศ. 2567 เป็นพระราชาคณะชั้นเทพที่ พระเทพวัชรสารบัณฑิต
ผลงานทางวิชาการ

[รูปแบบการบริหารจัดการชุมชนวิถีพุทธสู่ความพอเพียง ในจังหวัดสุราษฎร์ธานี https://so03.tci-thaijo.org/index.php/JMND/article/view/258168]
รูปแบบการบริหารจัดการอารยสถาปัตย์ของวัดใหญ่ชัยมงคล จังหวัดพระนครศรีอยุธยา https://so06.tci-thaijo.org/index.php/BSJ/article/view/249326
ปัจจัยที่มีผลต่อประสิทธิผลการพัฒนานักบริหาร มหาวิทยาลัยมหาจุฬาลงกรณราชวิทยาลัย  https://so03.tci-thaijo.org/index.php/jssr/article/view/148833
เรือนชั้นใน - ชั้นนอก พุทธธรรมสำหรับชายหนุ่มหญิงสาวผู้ออกเรือน https://so03.tci-thaijo.org/index.php/jssr/article/view/240908
รูปแบบการสงเคราะห์ประชาชนตามโครงการหมู่บ้านรักษาศีล 5 ของคณะสงฆ์จังหวัดราชบุรี https://so03.tci-thaijo.org/index.php/jssr/article/view/253743
การขับเคลื่อนการปฏิรูปกิจการพระพุทธศาสนา ด้านการเผยแผ่พระพุทธศาสนาของพระสงฆ์จังหวัดชัยนาท  https://so03.tci-thaijo.org/index.php/jssr/article/view/240879
การมีส่วนร่วมของพระสงฆ์ในการจัดการพื้นที่มรดกโลก จังหวัดพระนครศรีอยุธยา https://so03.tci-thaijo.org/index.php/jssr/article/view/238516
รูปแบบการพัฒนาศาสนทายาทของคณะสงฆ์จังหวัดสุพรรณบุรี https://so03.tci-thaijo.org/index.php/jssr/article/view/241333
รูปแบบการบริหารจัดการการอนุรักษ์คัมภีร์ใบลาน ของวัดในกรุงเทพมหานคร https://so03.tci-thaijo.org/index.php/jssr/article/view/249561
รูปแบบการพัฒนาการเทศนาของพระสงฆ์จังหวัดสมุทรปราการ https://so03.tci-thaijo.org/index.php/jssr/article/view/240814
ศิลปะการการฟังเพื่อพัฒนาคุณภาพชีวิต https://so03.tci-thaijo.org/index.php/jssr/article/view/246764
ศิลปะการพูดสำหรับผู้นำ : พูดอย่างไรให้คนเชื่อ https://so03.tci-thaijo.org/index.php/jssr/article/view/243648